
  jegyzőkönyvvezető
1. napirendi pont: A szociális étkeztetés ellátásához kapcsolódóan”az Európai Mezőgazdasági 

                                 Vidékfejlesztési Alapból nyújtandó, a vidéki gazdaság és lakosság számára 
                                  nyújtott alapszolgáltatások fejlesztése (103/2013.(XI.8.) VM rendelet)” pályázati 

                                  lehetőség megtárgyalása

Olajos Mihály polgármester: Tisztelettel köszöntöm a megjelenteket és megállapítom, hogy határozatképes a testület. A meghívót és az írásos előterjesztést minden képviselő megkapta. Két napirendi pont van a meghívóban, mely egy pályázati lehetőség buszvásárlásra, illetve ahhoz kapcsolódóan szociális étkeztetés szakmai programja. A napirendi pontokban szereplő javaslatról a mai napon még szükséges határozni, mert a tapasztalataink szerint a pályázati felületet hamar lezárják. A Magyar Vidékfejlesztési Hivatalnál regisztrált ügyfelek a szociális étkeztetés ellátásához kapcsolódóan, a vidéki gazdaság és lakosság számára nyújtott alapszolgáltatások fejlesztésére busz vásárlására pályázhatnak. Mivel a település elöregedő, hátrányos helyzetű nagyobb igény mutatkozik a szociális étkeztetés fejlesztésére. Kérem a képviselő-testületet döntsön arról, hogy benyújtásra kerüljön- e az első napirendi pontban előterjesztett pályázati lehetőség?
A döntéshozatalban résztvevők száma: 6 fő

A Képviselő-testület hat igen szavazattal a következő határozatot hozta:

106/2013. (XI.22.) Önk. Számú
HATÁROZAT
Szentpéterszeg Község Önkormányzatának Képviselő-testülete úgy határoz, hogy a szociális étkeztetés szolgáltatás ellátásához kapcsolódóan mikrobuszt kíván beszerezni. A gépjárművet „az Európai Mezőgazdasági Vidékfejlesztési Alapból nyújtandó, a vidéki gazdaság és lakosság számára nyújtott alapszolgáltatások fejlesztése 2013-tól igénybe vehető támogatás (103/2013.(XI.8.) VM rendelet)” keretei belül kívánja beszerezni.

A szociális igazgatásról és szociális ellátásról szóló 1993. évi III. törvény 62 §-a alapján 2014. 01. 01-től az általa üzemeltetett konyháról biztosítja a szociális étkeztetést a törvényben megállapított térítési díj ellenében. Biztosítja továbbá, hogy a támogatással beszerzett mikrobusszal – tekintettel az időkorúak növekvő számára - a házhozszállítást.

Az önkormányzat alapvető feladatainak ellátása érdekében a szolgáltatásfejlesztés szükséges, valós igényeken alapul.

A Képviselő-testület elfogadja a szolgáltatás szakmai programját, és meghatalmazza Olajos Mihály Polgármestert, hogy „az Európai Mezőgazdasági Vidékfejlesztési Alapból nyújtandó, a vidéki gazdaság és lakosság számára nyújtott alapszolgáltatások fejlesztése (103/2013.(XI.8.) VM rendelet)” jogcím kapcsán Szentpéterszeg Község Önkormányzatának nevében teljes körűen eljárjon. A Képviselő-testület megbízza a jegyzőt a szociális étkeztetési térítési díjról szóló rendelettervezetet készítse el és terjessze a képviselő-testület elé.
Határidő:
azonnal

Felelős:
Olajos Mihály polgármester

2. napirendi pont: Szociális étkeztetés szakmai programja
Olajos Mihály: Az írásos szakmai programot mindenki megkapta. Kérem a testület tagjait kézfelnyújtással jelezzék, ha jóváhagyják az előterjesztett, a szociális étkeztetés ellátásáról szóló szakmai programot. 
A döntéshozatalban résztvevők száma: 6 fő

A Képviselő-testület hat igen szavazattal a következő határozatot hozta:

107/2013. (XI.22.) Önk. Számú
HATÁROZAT 

Szentpéterszeg Község Önkormányzatának Képviselő-testülete a Szociális Étkeztetés szakmai programját az alábbiak szerint fogadja el:
Szentpéterszeg Község 
Szociális Étkeztetés 

Szakmai programja
Általános rendelkezések:
 Fenntartó neve: Szentpéterszeg Község Önkormányzata
 Működési területe:
Szentpéterszeg község közigazgatási területe.

 

A szolgáltató bemutatása:
A szolgáltató a település központi részén helyezkedik el, autóval, kerékpárral, gyalogosan jól megközelíthető. A feladat elvégzéséhez egy irodahelyiség áll rendelkezésre.

 

Az étkeztetés célja, feladata: 
Az étkeztetés keretében főétkezésként legalább naponta egyszeri meleg étel biztosítása. 

 

A település szociális jellemzői, demográfiai mutatói, ellátottak köre:
A település népessége a közszolgáltatásokat jellemzően helyben éri el. A szociális alapszolgáltatások esetében az idősek nappali ellátásáról a Gondoskodó Szeretet Szociális-Oktatási Szolgáltató Központ Kelet-magyarországi Szociális Szolgáltató Központ gondoskodik. A gyermekjóléti és családsegítő szolgálatot a Bihari Szociális Szolgáltató Központ látja el. A háziorvosi és a védőnői szolgáltatás vállalkozás formájában működik. 

Szentpéterszeg a Berettyóújfalui Kistérségbe tartozik, mely egyike a leghátrányosabb helyzetű kistérségeknek. A település elöregedő, az öregségi index 110%, a lakosság 21%-a nyugdíjas. A településen élő lakosságszám 2012. évben 1077 fő, ebből 65 év feletti 170 fő. Jövedelmi helyzetüket tekintve az átlagos öregségi nyugdíj összege jóval alacsonyabb, mint a megyei, illetve az országos átlag. Ugyanazt az arányszámokat tükrözi a foglalkoztatottak bruttó átlagbére. A településen nincs olyan ipari termelés, amely jövedelemmel látná el a térséget és a települést. A legnagyobb foglalkoztató az önkormányzat. Mely elsősorban közfoglalkoztatás keretében foglalkoztat. Komoly probléma a településen az eladósodás, különösen a hátrányos helyzetű, munkájukat elvesztő vagy alacsony jövedelmű, idős, vagy több gyermekes családoknak. 
Az alapszolgáltatás megszervezésével a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában. Az alacsony iskolai végzettség, munkanélküliség, jövedelmi szegénység összefüggései, egymást erősítő folyamat. A demográfiai változások vizsgálatakor jól követhető, hogy a népesség folyamatos csökkenése a lakosság idősödésével párhuzamosan zajlik. Emelkedik az időskorúak, az egyedül élők és a nem házasok népességen belüli aránya. Az idősek életminőségének javításához kiemelten fontos az egészségügyi és szociális intézményrendszer egyes elemeinek fejlesztése, az alapellátás és szociális intézmények idősbaráttá tétele. Az önkormányzat ezért is döntött úgy, hogy ismét közvetlenül látja el a szociális étkeztetés alapszolgáltatást és ehhez igény szerint a támogatásból vásárolt mikrobusszal biztosítja a házhozszállítást.

 Az étkeztetés keretében ellátottak köre: 
Az étkeztetés keretében azoknak a szociálisan rászorultaknak a legalább napi egyszeri meleg étkeztetéséről kell gondoskodni, akik azt önmaguknak, vagy eltartottjaik részére tartósan vagy átmeneti jelleggel nem képesek biztosítani.

Étkeztetésben kell részesíteni azt az igénylőt, illetve az általa eltartottat is, aki életkora vagy egészségi állapota miatt nem képes a napi egyszeri meleg ételről más módon gondoskodni. 

A településen élő fogyatékos személyek, pszichiátriai betegek, hajléktalan személyek vagy szenvedélybetegek részére lehetőséget kell biztosítani az étkeztetés igénybevételére, illetve segítséget kell nyújtani a saját lakóhelyükön történő étkezés biztosítására.

 

A szociális étkeztetés szolgáltatásai:
–      Az étkeztetés keretében főétkezésként legalább egyszeri meleg étel biztosítása.

–      Az étel elkészítés saját konyhán történik naponta 

–      Az igénylőnek az ebédet otthonába személyesen, vagy súlyos betegség esetén családtagjának, gondozójának kell átadni. 

 

Az étkeztetés igénybevételének módja:
A szolgáltatás igénybevétele önkéntes.

Az étkeztetés igénylése írásban történik, a törvény által előírt kérelem formanyomtatványon. A kérelemnek tartalmaznia kell az igénylő személyi adatait, azt, hogy mely naptól és milyen napokon kéri az étkeztetést, milyen módon – házhozszállítással, vagy ételhordóban elviszi. 

 

Az ételhez jutás módja:
Az ebéd kihordása napi rendszerességgel történik 12-13 óra között oly módon, hogy az utolsó adag étel kiszállítása a főzést követő másfél órán belül biztosított legyen.

 Elvitel esetén:
A szolgáltatást igénybe vevők a Mesevilág Óvodában 11:30-13:00 óra között vehetik át az ételt.

 A térítési díj megfizetése:
A szociális étkeztetés, valamint a szállítás térítési díjának fizetése készpénzben történik, és az igénybevétel napjától havonként a hónap 20. napjáig kell megfizetni.

 Az étkeztetés intézményi térítési díja nem haladhatja meg a szolgáltatási önköltség és a normatív állami hozzájárulás különbségének a tervezett ellátotti létszámra jutó napi összegét.

 Az étkeztetés körében ellátottak jogai és kötelezettségei:
Az ellátott jogosult a számára személyre szabott formában megadott teljeskörű tájékoztatásra:

–      joga van tájékoztatást kérni és kapni a szolgálat által nyújtott szolgáltatások jellemzőiről, azok elérhetőségéről és az igénybevétel rendjéről, valamint az ellátottakat megillető jogokról és azok érvényesítéséről

–      joga van megismerni a róla készült dokumentációban szereplő adatokat

–      az ellátottnak joga van ara, hogy az ellátásban részt vevő személyek az ellátása során tudomásukra jutott egészségügyi és személyes adatait csak arra jogosulttal közöljék és azokat bizalmasan kezeljék.

–      joga van arra, hogy kiket zár ki adatai részleges vagy teljes megismeréséből- a titoktartási kötelezettség nem vonatkozik arra az esetre, ha ez alól a beteg felmentést adott vagy jogszabály az adatszolgáltatásnak kötelezettségét írja elő.

–      az ellátott jogosult az ellátással kapcsolatban a szolgáltatóval, az ellátottjogi képviselőnél, illetve a szolgálat székhelye szerinti illetékes jegyzőnél panaszt tenni.

–      Az ellátott a szolgáltatás igénybevételekor köteles tiszteletben tartani a vonatkozó jogszabályokat és a szolgáltató működési rendjét

–       Az ellátott joga alapvető emberi méltóságának tiszteletben tartása

–      Az ellátott amennyiben ezt egészségi, pszichés állapota lehetővé teszi, köteles az ellátásban közreműködőkkel képességei és ismeretei szerint együttműködni, tájékoztatni őket mindarról, amely tudnivalók a megfelelő beavatkozások elvégzéséhez szükségesek.
Az étkeztetést végzők jogai és kötelezettségei:
  az étkeztetést végző alkalmazott joga, hogy a szakmailag elfogadott szociális munka módszerei közül – a hatályos jogszabályi keretek között – szabadon válassza ki az adott esetben alkalmazandó beavatkozási formát

joga van megtagadni az ellátást: 

  ha az igénylő problémája nem a szolgáltatást nyújtó kompetenciájába tartozik, vagy az általa kért szolgáltatás jogszabályba vagy szakmai szabályba ütközik

  az ellátotthoz fűződő személyes kapcsolata miatt

  ha saját egészségügyi állapota vagy egyéb gátló körülmény következtében az ellátásra alkalmatlan

  ha az ellátott együttműködési kötelezettségét súlyosan megsérti

  ha saját életét és testi épségét a gondozott ellátása veszélyezteti

A szolgáltató szervezeti formája, az ellátási típusok együttműködési rendje:
 

Szentpéterszeg Község Önkormányzata az étkeztetést, mint szociális alapszolgáltatást önállóan látja el. 

A Mesevilág Óvoda élelmezésvezetője és az önkormányzat által az étkeztetés szociális alapszolgáltatás ellátására biztosított 1 fő szociális segítő folyamatos kapcsolatot tart:   

  Az önkormányzat polgármesterével, jegyzőjével, a szociális igazgatási ügyintézővel. A kapcsolattartás személyesen történik napi rendszerességgel, illetve szükség szerint soron kívül telefonon.

· Személyes kapcsolatot tart fent a település háziorvosával, szükség szerint telefonon hetente, vagy akár naponta.

 A személyes gondoskodást nyújtó szociális szolgáltatásokban részesülő személyekről elektronikus nyilvántartást kell vezetni, a központi adatszolgáltatási rendszerben, mint adatszolgáltatók veszünk részt. 
Szentpéterszeg, 2013. november 22.
 

                                                                                                    












Olajos Mihály
 polgármester
                                                                                           Fenntartó képviselője
 

Szentpéterszeg Község Önkormányzatának Képviselő-testülete megbízza a polgármester, hogy a szakmai programot a szociális étkeztetés ellátásához kapcsolódóan ”az Európai Mezőgazdasági Vidékfejlesztési Alapból nyújtandó, a vidéki gazdaság és lakosság számára nyújtott alapszolgáltatások fejlesztése elnevezésű pályázathoz mellékelje és a támogatás iránti igényt nyújtsa be.

Határidő:
azonnal

Felelős:
Olajos Mihály polgármester

Olajos Mihály: Több megbeszélni való nem lévén az ülést bezárom
K.m.f



Olajos Mihály



Dr. Vámosi Margit Tünde


Polgármester



                jegyző

PAGE  
6

